बाळासाहेब आणि प्रणव मुखर्जी

शिवसेना आणि भाजप या महायुतीतल्या मुख्य पक्षांमधील वाद आपल्या पथ्यावर पडेल का, याची चाचपणी विरोधकांकडून होताना दिसतेय.

काँग्रेसचे ज्येष्ठ नेते आणि राज्यसभा खासदार हुसैन दलवाई यांनी थेट काँग्रेस अध्यक्षा सोनिया गांधी यांना पत्र लिहिलंय. 

"भाजप आणि शिवसेनेत फरक आहे. शिवसेनेचं राजकारण आता सर्वसमावेशक झालंय. त्यामुळे आपण त्यांना पाठिंबा देण्यास हरकत नाही. प्रतिभाताई पाटील आणि प्रणव मुखर्जी यांना काँग्रेसनं राष्ट्रपतिपदासाठी उमेदवारी दिली होती, तेव्हा शिवसेनेनं आपल्याला पाठिंबा दिला होता," असं दलवाईंनी या पत्रात म्हटलंय. 

काही दिवसांपूर्वी महाराष्ट्राचे माजी मुख्यमंत्री आणि काँग्रेसचे ज्येष्ठ नेते पृथ्वीराज चव्हाण यांनीही राज्यात शिवसेनेला पाठिंबा देण्याबाबत संकेत दिले होते.

काँग्रेसकडून सातत्यानं आलटून-पालटून विधानं येत असली, तरी काँग्रेस-शिवसेना यांचं आजवरचं नातं जरा वेगळं राहिलं आहे. शिवसेना हा पक्ष स्थापनेपासूनच काँग्रेसचा विरोधक राहिला असला तरी गेल्या पन्नास वर्षांच्या काळात अनेकदा असे प्रसंग आले, ज्यावेळी शिवसेना आणि काँग्रेस यांच्यात जवळीक साधली गेली.

एक नजर अशाच काही प्रसंगांवर. 

1) जेव्हा शिवसेनेला 'वसंतसेना' म्हणायचे

महाराष्ट्रात साठच्या दशकात कामगारांचा संप, 'मुंबई बंद'ची हाक यामधून केवळ गिरणीच नव्हे; तर सर्व कामगारांची एकजूट झाल्याने डाव्या पक्षांची ताकद वाढत होती. जॉर्ज फर्नांडिस यांचा दबदबा वाढत चालला होता. ही काँग्रेसपुढील डोकेदुखी होती अन् त्यावर उताराही सापडला. तो म्हणजे, शिवसेनेचा उदय.

वसंतराव नाईक

बाळासाहेब ठाकरे यांनी 1966 मध्ये मुंबईत शिवसेनेची स्थापना केली. शिवसेना डाव्या पक्षांना शह देईल म्हणून काँग्रेसही शिवसेनेला खतपाणी घालत असल्याचा त्यावेळी आरोप झाला. वसंतराव नाईक उघडपणे शिवसेनेची पाठराखण करत आहेत, अशी टीका करत शिवसेनेला 'वसंतसेना' म्हटलं गेलं.

पत्रकार सुजाता आनंदन सांगतात की, "त्याकाळी विनोदानं शिवसेनेला वसंत सेना म्हटलं जायचं. महाराष्ट्राचे तत्कालीन मुख्यमंत्री वसंतराव नाईक यांच्याशी असलेल्या जवळीकीमुळं सेनेला हे टोपण नाव मिळालं होतं."

'सत्तासंघर्ष' या पुस्तकात ज्येष्ठ राजकीय विश्लेषक सुहास पळशीकर सांगतात, "काँग्रेसच्या विविध गटांकडून वा नेत्यांकडून वेळोवेळी शिवसेनेला प्रत्यक्ष-अप्रत्यक्ष पाठिंबा मिळाला. अगदी सुरुवातीच्या काळात रामराव आदिक आणि... \n\nवरील लेखासाठी मला एक चांगले शीर्षक द्या.
शिवसेना आणि काँग्रेस आतापर्यंत या 5 प्रसंगी एकत्र आले होते